
Wilhelm Popp fuvolaművészete a Magyar táncok tükrében

Kulcsszavak: Wilhelm Popp; Magyar táncok; cigányskála
Az általam választott zenemű, amelyet elő fogok adni, Wilhelm Popp Magyar táncok című
darabja.
Címe a romantika egzotikum és más népek iránti érdeklődését tükrözi.
A német zeneszerző, aki fuvola- és zongoravirtuóz volt, nem annyira ismert a zenekedvelők és
zeneszakértők körében, ezért is szeretném népszerűsíteni.
A fuvolára és zongorára komponált darabban Popp felhasználja a verbunkos műfaj hangnemi
megoldásait (cigányskála) és tipikus ritmusképleteit (például triola, ún. bokázó zárlat, kis
nyújtott ritmus).
A darab számomra kedves, hiszen játszottam már zeneiskolai tanulmányaim során, valamint
hallgatni is kifejezetten élvezetes ezt a tipikus romantikus karakterdarabot.
Fuvolatanulmányaimat már 8 éve folytatom, a 6. évemben alapvizsgát tettem.
Második számú hangszerem a zongora, amelyen 4 éve játszom, ebből egy és fél évet jazz zongorán.
Mindkét hangszert az Erkel Gyula Újpesti Zenei Alapfokú Művészeti iskolában tanultam és tanulom.



